
A közérdekű adatok megismerésére irányuló igények intézésének rendje

Tájékoztatás a közérdekű adatok egyedi igénylésének szabályairól
Közérdekű adat megismerése iránt bárki igényt nyújthat be.
A közérdekű adat megismerésére irányuló igények benyújtásának módja
Írásban:   Magyar Honvédség Altiszti Akadémia 2001 Szentendre, Pf.: 230
Személyesen: Magyar Honvédség Altiszti Akadémia, adatvédelmi tisztviselő
2000 Szentendre, Dózsa György út 12-14.
Tel szám: 06-26-312-888
Elektronikusan:  mh.aa@hm.gov.hu
A Magyar Honvédség Altiszti Akadémia az adatigénylést nem köteles teljesíteni:

1. abban a részben, amelyben az azonos igénylő által egy éven belül benyújtott, azonos adatkörre irányuló adatigényléssel megegyezik, feltéve, hogy az azonos adatkörbe tartozó adatokban változás nem állt be, vagy
2. ha az igénylő nem adja meg nevét, nem természetes személy igénylő esetén megnevezését, valamint azt az elérhetőséget, amelyen számára az adatigényléssel kapcsolatos bármely tájékoztatás és értesítés megadható.

[bookmark: _GoBack]A közérdekű adat megismerése iránti igény teljesítése során a Magyar Honvédség Altiszti Akadémia az információs önrendelkezési jogról és az információszabadsáról szóló 2011. évi CXII. törvényben (a továbbiakban: Infotv.) meghatározott határidők betartásával és a személyes adatok védelmével és a közérdekű adatok nyilvánosságával összefüggő feladatok irányításáról és felügyeletéről, valamint az ezekhez kapcsolódó egyes tevékenységek eljárási rendjéről szóló 2/2019. (I. 24.) HM utasításban meghatározott eljárási rend szerint, a lenti részletszabályok betartásával jár el.

A Magyar Honvédség Altiszti Akadémia a közérdekű adat megismerésére irányuló igény beérkezését követő legrövidebb időn belül, de legkésőbb az adatigénylés tudomásra jutásától (a hivatali időn túl érkező igénylések esetén a következő munkanaptól számítva), illetőleg a szóban előterjesztett igény írásba foglalásától számított 15 napon belül tesz eleget. Ez a határidő, ha az adatigénylés jelentős terjedelmű, illetve nagyszámú adatra vonatkozik vagy az adatigénylés teljesítése a Magyar Honvédség Altiszti Akadémia alaptevékenységének ellátásához szükséges munkaerőforrás aránytalan mértékű igénybevételével jár egy alkalommal 15 nappal meghosszabbítható, amelyről az adatigénylőt az igény beérkezését követő 15 napon belül tájékoztatni kell.
Az igény teljesítésének megtagadásáról és annak indokairól, valamint az adatigénylőt az Infotv. alapján az megillető jogorvoslati lehetőségekről az igény beérkezését követő 15 napon belül (adatközlést postai úton kérő adatigénylés esetén legkésőbb a 15. napon feladott levélben, vagy amennyiben az adatigénylésben a válaszadáshoz elektronikus levelezési cím van feltüntetve, elektronikusan) értesíti a Magyar Honvédség Altiszti Akadémia.
Az adatokat tartalmazó dokumentumról vagy dokumentumrészről az igénylő másolatot kaphat. A Magyar Honvédség Altiszti Akadémia az adatigénylés teljesítéséért – az azzal kapcsolatban felmerült költség mértékéig terjedően – költségtérítést állapíthat meg, amelynek összegéről az igénylőt a teljesítést megelőzően tájékoztatja. Az adatigénylő a tájékoztatás kézhezvételét követő 30 napon belül nyilatkozik arról, hogy az igénylését fenntartja-e. Ha az adatigénylő az igényét fenntartja, a költségtérítést Magyar Honvédség Altiszti Akadémia által meghatározott, legalább 15 napos határidőben köteles megfizetni. Ha az adatigénylés teljesítése a Magyar Honvédség Altiszti Akadémia alaptevékenységének ellátásához szükséges munkaerőforrás aránytalan mértékű igénybevételével jár, vagy az a dokumentum vagy dokumentumrész, amelyről az igénylő másolatot igényelt, jelentős terjedelmű, illetve a költségtérítés mértéke meghaladja a közérdekű adat iránti igény teljesítéséért megállapítható költségtérítés mértékéről szóló 301/2016. (IX. 30.) Korm. rendelet 6. §-ában meghatározott összeget, az adatigénylés a költségtérítésnek az igénylő általi megfizetését követő 15 napon belül kerül teljesítésre. Arról, hogy az adatigénylés teljesítése a Magyar Honvédség Altiszti Akadémia alaptevékenységének ellátásához szükséges munkaerőforrás aránytalan mértékű igénybevételével jár, illetve a másolatként igényelt dokumentum vagy dokumentumrész jelentős terjedelmű, továbbá a költségtérítés mértékéről, valamint az adatigénylés teljesítésének a másolatkészítést nem igénylő lehetőségeiről az adatigénylőt az igény beérkezését követő 15 napon belül tájékoztatja a Magyar Honvédség Altiszti Akadémia.


Jogorvoslat:
Az igénylő a közérdekű adat megismerésére vonatkozó igény elutasítása vagy a teljesítésére nyitva álló (illetve a meghosszabbított) határidő eredménytelen eltelte esetén, valamint-ha a költségtérítést nem fizette meg- a másolat készítéséért megállapított költségtérítés összegének felülvizsgálata érdekében a Budapest Környéki Törvényszéken (1146 Budapest, Thököly út 97-101.) keresettel élhet. 

Az adatigénylő a közérdekű adatok megismeréséhez fűződő jogok gyakorlásával kapcsolatos jogsértés esetén az illetékes bírósághoz, vagy panasszal a Nemzeti Adatvédelmi és Információszabadság Hatóságához (NAIH) (1055 Budapest, Falk Miksa u. 9-11., levelezési cím: 1363 Budapest, Pf. 9., telefon: +36 (1) 391-1400; e-mail: ugyfelszolgalat@naih.hu; honlap: www.naih.hu) fordulhat.

	Perindítás esetén a pert az igény elutasításának közlésétől, a határidő eredménytelen elteltétől, illetve a költségtérítés megfizetésére vonatkozó határidő lejártától számított harminc napon belül kell megindítani. Ha az igény elutasítása, nem teljesítése vagy a másolat készítéséért megállapított költségtérítés összege miatt az igénylő a Nemzeti Adatvédelmi és Információszabadság Hatóságnál bejelentést tesz, a pert a bejelentés érdemi vizsgálatának elutasításáról, a vizsgálat megszüntetéséről, vagy lezárásáról, továbbá az adatkezelő jogsérelem orvoslására, illetve annak közvetlen veszélye megszüntetésére történő felszólítása eredményéről szóló értesítés kézhezvételét követő 30 napon belül lehet megindítani A perindításra rendelkezésre álló határidő elmulasztása esetén igazolásnak van helye.


A szervezeten belüli illetékes adatvédelmi tisztviselő:
Név, rendfokozat: dr. Ivanics Vivien hadnagy
HM telefonszáma 02-52-11-68
Telefonszáma: +36/26-501-180, 1167 mellék
Címe, elérhetősége: 2000 Szentendre, Dózsa György út 12-14.
Levélcíme: 2001 Szentendre Pf.: 230
E-mail cím: ivanics.vivien@mil.hu

